**Conținutul dosarului de candidatură**

Persoanele care doresc să facă parte din grupul țintă al proiectului trebuie să depună dosarul de candidatură în format electronic, pe adresa de e-mail a proiectului (adresele experților GT - solicitant și partener și expertul GDPR), sau în format fizic la sediul proiectului. **Documentele din dosar trebuie să fie semnate și datate pe fiecare pagină**. **Dosarul va cuprinde următoarele documente (scanate/depuse în această ordine):**

1. Cerere de înscriere în GT
2. Formular înregistrare participanți GT
3. Copie carte identitate (CI)
4. Adeverință din cadrul Facultății, cu precizarea anului de studiu în care este înmatriculat și a specializării
5. Scrisoare de intenție (1 pagină)
6. Acord date cu caracter personal
7. Declarație privind evitarea dublei finanțări (studenti/doctoranzi)
8. Declarație de apartenență la grupul țintă

**Evaluarea dosarelor**

Dosarele candidaților care doresc să facă parte din grupul țintă vor fi evaluate de o echipă mixtă din 3 persoane, experții Grup Țintă Solicitant și Partener și Expertul GDPR. Evaluarea va avea 2 etape:

1. Verificarea eligibilității. Membrii echipei de evaluare vor verifica eligibilitatea dosarelor, conform metodologiei de selecție și recrutare a grupului țintă;
2. Departajarea solicitanților se va face în funcție de nota primită în urma analizei scrisorii de intenție. Punctajul se va acorda astfel: analiza scrisorii de intenție (9 puncte), 1 punct din oficiu. Nota maximă pe care o poate lua un candidat este 10. Nota minimă pe care trebuie să o obțină un candidat pentru a putea face parte din grupul țintă este 7. Membrii echipei de evaluare vor puncta fiecare dosar și vor realiza evaluarea după schema de punctaj menționată, iar nota finală a unui candidat se va face pe baza mediei artimetice a celor 3 membri ai echipei de evaluare.
3. Întrucât grupul țintă este format din 2 categorii cu specificații diferite (inclusiv numărul orelor de practică): stundeți la licență și doctorat, procesul de selecție se va face în paralel pentru cele 2 categorii, rezultând 2 liste cu rezultate: 1 listă pentru grupul țintă format din studenți la licență (234 persoane selectate + lista de rezervă, dacă este cazul) și 1 listă pentru grupul țintă format din doctoranzi (26 persoane selectate + lista de rezervă, dacă este cazul).

Rezultatele se vor ierarhiza in functie de notă (de la cea mai mare notă la cea mai mică) și se vor posta pe site-ul proiectului <https://traversus.ro> .

Procesul de selecție se face **în format continuu**, astfel dacă o persoană se retrage din grupul țintă, se va relua procesul de selecție conform metodologiei, pentru ca aceasta să fie înlocuită, sau după caz, se va selecta din lista de rezervă.

**Anexe editabile:**

1\_Cerere înscriere GT

2\_Formular înregistrare participanți GT (cf. cu Manualul Beneficiarului PEO)

6\_ Acord date cu caracter personal

7\_Declarație privind evitarea dublei finanțări\_doctoranzi

7\_ Declarație privind evitarea dublei finanțări\_studenți

8\_Declarație de apartenență la GT